als_Latn ron_Latn bos_Latn
Momente dritheruese dhe tejet emocionuese pershkuan astet e takimit te befasishem te Orest ilit me nenen biologjike te tij. Serish studio e Njerez te humbur ne Vizion Plus shnderrohet ne skene lotesh gezimi dhe ambient bashkimi te nje nene dhe birit te saj pas 31 vitesh. I lindur ne daten 19 tetor te vitit 1976 ne Maternitetin e Tiranes, Oresti nuk i pa asnjehere syte e nenes. Gjate rritjes se tij prane prinderve biresues, ai merr vesh te verteten e se shkuares ne moshen 10-vjeare. Vitet kalonin dhe brenda zemres Oresti ndiente qe nena e tij ndodhej diku, por nuk gjente dot vendndodhjen e saj. Vite me vone, ai martohet dhe krijon familje, por tashme ne Greqi. Baba i tre femijeve, Oresti merr guximin te vije ne redaksine e Njerez te humbur per te bere publik rastin e tij. E shtuna e nje jave me pare kishte sjelle ne Tirane Kaljana Ajazin nga SHBA-ja per disa pune te saj. Rastesisht, ajo degjon emrin e Orestit dhe brenda disa sekondash ajo do te kujtonte tetorin e 31 viteve me pare, ate dite kur ajo solli ne jete Orestin. E pabesueshme, por e vertete, ajo nuk arrinte t`u besonte syve. Djali qe ajo kishte kerkuar vite me radhe shfaqej perballe saj, ne nje ekran televiziv. Te nesermen ajo shkon menjehere ne Vizion Plus ne redaksine e Njerez te humbur me shpresen e vetme, takimin e shumepritur me djalin e saj. Kesaj radhe midis fatit dhe rastesise nuk kishte asnje vije ndarjeje pasi brenda disa minutave ajo takon Orestin, i cili kishte ardhur per disa shtesa informacionesh per nenen e tij. Ai nuk do ta imagjinonte kurre qe ate dite do te gjente, perqafonte, puthte vete ate qe e kishte sjelle ne jete. Pakkush e pershkruan ate moment takimi. Syte kureshtare te njerezve ishin njomur nga lotet qe shkaktoi takimi i mohuar prej 31 vitesh mes nje nene dhe birit te saj. Takimi vazhdoi per ore e ore te tera dhe te shtunen e radhes ne emisionin e Aida Shtinos Orest ili nuk ishte me i vetem por bashke me Kaljanen. E gjithe historia u mbyll me nje perqafim te gjate, perqafim qe per Kaljanen nuk krahasohej me kontinentin amerikan ku ajo jetonte prej vitesh e ndersa per zemren e Orestit filloi te mbushej pjesa bosh e vendit te nenes qe fati i ndau paradoksalisht 31 vite me pare.
als_Latn